text: Kom og leg
  25 april 2012 kl. 07.04
  Seniorer i Horsens indbydes til at lege. Det giver masser af motion og hygge. 
  Ældre i Horsens Kommune kan deltage i Horsens Senior Lege onsdag den 2. maj. Det er tredje gang, Horsens Sund By arrangerer Seniorlege i samarbejde med en række ældremotionsforeninger.
  
  Sjov med andre 
  Programmet byder på alt lige fra morgengymnastik, løb og stavgang til petanque, krolf m.m. Krolf er dagens eneste konkurrence. Det centrale ved Seniorlege er nemlig ikke at blive nr. 1 men om at have en sjov dag sammen med andre.
  